ACȚIUNE A POLIȚIȘTILOR, PENTRU VERIFICAREA TRANSPORTULUI DE PERSOANE, ÎN ZONA AEROPORTURILOR
Polițiștii Direcției de Poliție Transporturi au derulat, la data de 14 martie a.c., o acțiune de control privind legalitatea desfășurării transportului rutier în regim "TAXI", "în regim de închiriere" și în domeniul transportului alternativ, în zona aeroporturilor din România.
Astfel, au fost verificate 140 de autovehicule, dintre care 2 microbuze, fiind legitimate 171 de persoane și aplicate 53 de sancțiuni contravenționale, în valoare de 10.425 de lei.
Din totalul sancțiunilor, 13 au fost aplicate pentru nerespectarea prevederilor Legii nr. 38/2003 privind transportul de persoane în regim de taxi și în regim de închiriere, 30 pentru încălcarea normelor privind circulația pe drumurile publice și 10 la alte acte normative.
Totodată, pentru defecțiuni tehnice sau dotări suplimentare nepermise de lege, au fost retrase două certificate de înmatriculare și două certificate de atestare a pregătirii profesionale.
Aceste acţiuni vor continua şi în perioada următoare, în vederea impunerii respectării normelor legale care reglementează activitatea de taximetrie.
Exemple:
1. La data de 14 martie 2024, ora 14:15, în zona Aeroportului Internațional Craiova, polițiștii Biroului de Poliție Transporturi Aeriene Craiova au depistat un bărbat, de 46 de ani, în timp ce conducea un autoturism, iar, în urma controlului efectuat, s-a stabilit că desfășura activități în regim de taxi, fără a deține asupra sa autorizația de transport.
Acesta a fost sancționat contravențional, cu amendă în valoare de 2.000 de lei, fiind luată măsura complementară de reținere a autorizației de taxi.
2. La data de 14 martie 2024, ora 13:20, polițiștii Biroului de Poliție Transporturi Aeriene Craiova au depistat în zona Aeroportului Internațional Craiova un bărbat, de 66 de ani, din municipiul Craiova, în timp ce conducea un autoturism, iar, în urma controlului efectuat, s-a stabilit că acesta avea aplicate folii neomologate, atât pe geamurile laterale, cât și pe lunetă spate.
Bărbatul a fost sancționat contravențional, cu amendă în valoare de 1.650 de lei, fiind luată măsura complementară de reținere a certificatului de înmatriculare.
Semnalări cazuri de corupţie
Ați sesizat un caz de corupție? Apelați linia telefonică gratuită a Direcţiei Generale Anticoruptie: 0800.806.806
DetaliiRelaţii cu publicul(click pe link)
Aflați informații utile privind depunerea petițiilor sau solicitarea de audiențe la conducerea Poliției Române.
DetaliiAbonare la newsletter
Abonați-vă la newsletterul nostru pentru a fi la curent cu noutățile privind activitatea Poliției Române.
Detalii